F 25 20Xd vm 2014 ratin lämmitin lakkasi toimimasta - BMWforum.fi
F 25 20Xd vm 2014 ratin lämmitin lakkasi toimimasta
Viesti Kirjoittaja melperri » 03 Tammi 2019, 19:32
Tähän asti moiteetta pelittänyt lämmitettävä ratti on nyt täysin kylmä. Napin merkkivalo syttyy , mutta ohjauspyörä ei lämpiä. Carlyllä ei tätä koskevia vikakoodeja. Akun jännite vain 12,25V , vaikka mitattiin muutama minuutti ajon jälkeen.
Olisikohan kyse siitä , että pudottelee akun alhaisen varaustilan takia vähemmän tärkeitä toimintoja pois , vai jokin varsinainen vika ? Istuilämmitin kyllä toimii. Liekö tuo ratin lämmitys erillisen sulakkeen takana , en nyt pimeässä ja kylmässä jaksanut tiirailla sulakeboksia. No , akkuperäinen syy saadaan sulejttua pois , kun pidetään yön yli laturissa. Onko muilla kokemuksia ratin lämmityksen häiriöistä ?
Re: F 25 20Xd vm 2014 ratin lämmitin lakkasi toimimasta
Viesti Kirjoittaja rbem » 04 Tammi 2019, 11:06
Mulla aikanaan samallainen x 3.Kun käytti Webastoa ,aika usein startin jälkeen lämmittimiä kylmänä.
mm. ratti.
Viesti Kirjoittaja melperri » 04 Tammi 2019, 18:46
Ei auttanut akun lataaminen , eli on siis vika päällä. Alkaa vaikuttaa todennäköiseltä , että ratin lämmityksen ohjainmoduuli on rikki. Sulakkeen voisi tietysti tarkistaa , mutta mistään ei löydy selvää tietoa , minkä sulakkeen takana ratin lämmitys on. Auton mukana pitäisi olla lehdykkä , missä on sulakekaavio , mutta eipä ole. Netistä löytyy kaavioita , joissa ohjauspyörän kuvaan on yhdistetty useita sulakkeita , joista yksi on 30A , muut 5A. Täytynee olla tuo 30A , jos lämmitys ylipäätään erillisen yhden sulakkeen takana on. Miksiköhän tuota tietoa pitää pantata , niin ettei voida selvästi ilmoittaa mikä toiminto minkäkin sulakeen takana on ??
Sulakkeisiin ei pääse käsiksi ilman pitkiä pihtejä ja arvatenkin sulakkeen takaisin saaminen paikalleen ei ole ihan helppoa , varmaan 5-6 kpl putoaa jonnekin hansikaslokeron taakse ennen kuin takaisin laitto mahdollisesti onnistuu. Ihme touhua , ettei noita sulakkeita ole voinut asemoida niin , että ne olisivat hyvin käsillä .
Viesti Kirjoittaja Heguli31 » 04 Tammi 2019, 22:14
Eikö sulakerasiassa ole mukana sellaiset pienet muoviset "pinsetit",jotka on tarkoitettu sulakkeiden räpläämiseen?
Viesti Kirjoittaja Tomm1 » 04 Tammi 2019, 22:19
04 Tammi 2019, 18:46
Jos siellä on moduuli rikki, niin vikakoodia pukkaa kyllä. Kannattaa luetuttaa vikakoodit jollain harrastajalla jolla on bmw vikalukulaitteisto esim. ISTA.
Viesti Kirjoittaja Wonderi » 05 Tammi 2019, 01:54
Ei auttanut akun lataaminen
Latasitko konehuoneen apuvirtapisteestä vai suoraan akun napoihin kytkien? Jos jälkimmäinen niin auto luulee että akku on edelleen tyhjähkö.
Viesti Kirjoittaja melperri » 05 Tammi 2019, 12:03
Akku ladattu konehuoneen pistokkeista. Nyt huomasin lisäksi , että että etututka ei enää automaattisesti kytkeydy päälle hitaasti ajaessa. Pakin kautta kyllä menee päälle normaalisti. Eli yhtäikaa kaksi vikaa päällä. Näillä lienee syy yhteys. Sulakekaavio löytyi tavaratilan sulakeboxista. Näyttää sitlä , että 30A 8 sulakeen kautta menee jos jonkinmoista toimintaa , jota pelaa normaalisti , joten vika ei voine olla siiä sulakkeessa. Näköjään sitten sulakkeen 45 ( 5A) kautta menee jokin rattiin , parkkitutkaan ja ilmeisesti kallistusanturiin liittyvä toimnto. Kaaviossa on pelkkiä kuvasymboleita , ei sanallisia seltiyksiä. Mikähän ihme siinä maksaa , ettei voida tehdä selväkielistä luettelointia kunkin sulakeen takana olevista toiminnoista ?
Pitää yrittää nyppiä hansikaslokeron boxista sulake 45 irti , on tietenkin juuri hankalimmassa mahdollisessa paikassa. Sulakekotelon kansi on jostain käsittämättömästä syystä tehty niin kapeaksi , ettei suoraa yhteyttä ko sulariviin sen kautta ole.
Viesti Kirjoittaja melperri » 12 Tammi 2019, 14:27
Päivitystä tilanteeseen. Eipä sen etututkan kuulukaan mennä automaattisesti päälle , kun ei ole topwiev. Vika ei ole myöskään sulakkeessa 45 , koska paikka on tyhjä. Kaksi sulaketta on sellaisia , että hoitavat vain jotain rattiin liittyvää toimintoa. En vielä ehtinyt kiireissäni hankkia sopivia pitkiä kapeakärkisiä pihtejä asian tarkistamiseksi , mutta ratin lämmitys päättikin alkaa taas toimia. Outo homma , mutta sama se , kun nyt taas pelaa.
Viesti Kirjoittaja melperri » 23 Helmi 2019, 12:52
Ihme veivaus jatkuu ratinlämmittimen kanssa. Oli taas ohjauspyörä pari viikkoa kylmänä , nyt pari viikkoa toiminut normaalisti. Välillä ratin nappien valot pimeinä , mutta tätä on tehnyt uudesta asti. Varmaankin jokin kosketusvika tai muu häikkä ratin toimintojen ohjausmoduulissa. Menkööt näin seuraavaan huoltoon.
Viesti Kirjoittaja phuksi » 24 Helmi 2019, 21:28
Eipä se vika ole sulakkeessa kun välillä toimii ja välillä ei. Mutta täällä on diagrammit joista on hyötyä kun sulakkeita metsästää. On tosi hyödyllistä dokumentaatiota vian etsitään ja korjaukseen...
Etusivu kaikelle: https://www.newtis.info/tisv2/a/en/
Diagrammit F25: https://www.newtis.info/tisv2/a/en/f25- ... onal-info/
Ratinlämmitin: https://www.newtis.info/tisv2/a/en/f25- ... l-heating/
Sen verran vielä, että F25:ssa JBE (Junction Box Electronics) on moduli joka ohjaa tota ratin lämmitintä ja pukkaa vikakoodia jos itse ratinlämmitin olisi viallinen. Ja ISTA:lla voi ajaa ratin testisyklin. Se antaisi varamaan lisätietoa kun suorittaisi vian ollessa päällä... Carly ei näihin varmaan pääse käsiksi.
Viesti Kirjoittaja jaki » 25 Helmi 2019, 10:28
Ei kai tässäkin ole siitä samasta kaapeliviasta kysymys. Eli ratissa oleva liitin, joka menee spiraaliin. Siinä on valmistusvika = jotain töhnää, joka aiheuttaa mitä ihmeellisimpiä, selittämättömiä vikoja
Viesti Kirjoittaja melperri » 25 Helmi 2019, 12:17
"Eipä se vika ole sulakkeessa kun välillä toimii ja välillä ei. Mutta täällä on diagrammit joista on hyötyä kun sulakkeita metsästää. On tosi hyödyllistä dokumentaatiota vian etsitään ja korjaukseen...
Ei kai tässäkin ole siitä samasta kaapeliviasta kysymys. Eli ratissa oleva liitin, joka menee spiraaliin. Siinä on valmistusvika = jotain töhnää, joka aiheuttaa mitä ihmeellisimpiä, selittämättömiä vikoja"
Kiitos kaavioista.
Pääseekö tuohon liittimeen miten helposti käsiksi , eli mitä pitäisi purkaa pois tieltä ?
Viesti Kirjoittaja jaki » 25 Helmi 2019, 12:30
25 Helmi 2019, 12:17
Aluksi bägi irti. Liitin on siis se, joka liittää ratin "viestitoiminnon" spiraaliin. Liitin irti, kunnon elektroniikkaspraylla puhdistus ja kiinni.
Siinä kaapelinpätkässä on jotain ihan ihmeellistä tähnää/rasvaa, joka ajan myötä menee tuonne liittimeen ja lopputulos mitä sattuu.
Tuosta on joku PUMAkin olemassa.
Se bägin irrotus voikin sitten olla ihan oma lukunsa...